ബിജെപി സംസ്ഥാന നേതൃത്വം പരാജയം തുറന്നടിച്ച് വീണ്ടും ആര്എസ്എസ് നേതാവ് Begin typing your search... X ബിജെപി സംസ്ഥാന നേതൃത്വത്തിനെതിരെ വിമര്ശനവുമായി ആര്എസ്എസ് നേതാവും ഓര്ഗനൈസര് മുന് പത്രാധിപരുമായ ആര് ബാലശങ്കര്. പ്രധാനമന്ത്രി നരേന്ദ്രമോദിയുടെ ജനപ്രീതിയില് നിന്ന് രാഷ്ട്രീയ നേട്ടമുണ്ടാക്കാന് സംസ്ഥാനത്തെ ബിജെപി നേതൃത്വത്തിനാകുന്നില്ലെന്ന് ബാലശങ്കര് പറഞ്ഞു. ദേശീയ മാധ്യമങ്ങള് നടത്തിയ സര്വ്വേകള് പ്രകാരം മോദിക്ക് വലിയ പിന്തുണയാണ് കേരളത്തിലുള്ളത്. എന്നാല് അതനുസരിച്ച് വോട്ടു നേടാന് പാര്ട്ടിക്കായില്ല. അതില് സംസ്ഥാന നേതൃത്വം പരാജയമാണെന്നും ബാലശങ്കര് പറഞ്ഞു. നരേന്ദ്രമോദിയ്ക്ക് ദേശീയ തലത്തിലുള്ള ജനപിന്തുണയും ബിജെപി സര്ക്കാരിന്റെ കഴിഞ്ഞ ഏഴ് വര്ഷത്തെ ക്ഷേമ പ്രവര്ത്തനങ്ങളും വേണ്ടവിധം ജനങ്ങളിലേക്കെത്തിക്കാന് കേരളത്തിലെ ബിജെപി നേതൃത്വത്തിന് കഴിഞ്ഞില്ല. ദേശീയ മാധ്യമങ്ങളിലെ കണക്കുകള് പ്രകാരം പ്രധാനമന്ത്രിയെന്ന നിലയില് 41ശതമാനത്തിലധികമാണ് നരേന്ദ്ര മോദിക്ക് കേരളത്തിലുള്ള പോപ്പുലാരിറ്റി റേറ്റിംഗ് എന്നാല് അതിനനുസരിച്ചുള്ള വോട്ട് ഷെയര് ഉയര്ത്താന് സംസ്ഥാനത്തിന് സാധിച്ചില്ലെന്നും ബാലശങ്കര് കൂട്ടിച്ചേര്ത്തു. കഴിഞ്ഞ നിയമസഭ തെരഞ്ഞെടുപ്പില് ചെങ്ങന്നൂരില് തനിക്ക് സീറ്റ് നിഷേധിച്ചതിനെതിനെ തുടര്ന്ന് ഇതിന് മുമ്ബും ബാലശങ്കര് ബിജെപി സംസ്ഥാന നേതൃത്വത്തിനെതിരെ രംഗത്തെത്തിയിരുന്നു. പാര്ട്ടി സംസ്ഥാന നേതൃത്വത്തിനെതിരെ വിമര്ശനം ഉന്നയിച്ച ബാലശങ്കര് ഈ നേതൃത്വവുമായാണ് മുന്നോട്ടു പോകുന്നതെങ്കില് അടുത്ത 30 കൊല്ലത്തേക്ക് കേരളത്തില് ബിജെപിക്ക് ഒരു വിജയസാധ്യതയുമുണ്ടാവില്ലെന്നും തുറന്നടിച്ചിരുന്നു. സംസ്ഥാന അധ്യക്ഷന് കെ സുരേന്ദ്രന്റെ ഇരട്ട സ്ഥാനാര്ത്ഥിത്വത്തിനെതിരെയും ബാലശങ്കര് രംഗത്തെത്തിയിരുന്നു. കോന്നി ഉപതിരഞ്ഞെടുപ്പില് മൂന്നാം സ്ഥാനത്ത് വന്ന സ്ഥാനാര്ത്ഥി എന്തിനാണ് വീണ്ടും കോന്നിയില് മത്സരിക്കുന്നത്. ഇതിന്റെയൊപ്പം മഞ്ചേശ്വരത്തും മത്സരിക്കുന്നുണ്ട്.ഇതിന്റെ പ്രായോഗികത എന്താണ്. ഹെലിക്കോപ്റ്ററെടുത്ത് പ്രചാരണം നടത്തുമെന്നാണ് പറയുന്നത്. അദ്ദേഹം ഒരു ജനകീയനായ നേതാവാണെങ്കില് മനസ്സിലാക്കാം. മത്സരിച്ച എല്ലാ സ്ഥലത്തും തോറ്റ സ്ഥാനാര്ത്ഥിയാണ്. നരേന്ദ്ര മോദിയൊന്നുമല്ലല്ലോ മത്സരിക്കുന്നത്. ബിജെപിയെ നശിപ്പിക്കാന് കച്ചകെട്ടിയിറങ്ങിയിരിക്കുന്ന നേതൃത്വമാണിത്. ബിജെപി ഒരു സീറ്റില് പോലും വിജയിക്കരുതെന്ന നിര്ബന്ധബുദ്ധിയാണിതെന്നുമായിരുന്നു അന്ന് ബാലശങ്കര് നേതൃത്വത്തിനെതിരെ നടത്തിയ പറഞ്ഞത്. TAGS: Popular X TAGS: